Source: https://www.najpravo.sk/rady-a-vzory/vzory-rozhodnuti-sudu/uznesenia/z/zastavenie-exekucie-z-dovodu-spatvzatia-navrhu-opravnenym-57-ods-1-pism-c-ep.html
Timestamp: 2020-02-18 06:47:03+00:00
Document Index: 4521113

Matched Legal Cases: ['§ 57', 'súd ', '§ 200', 'súd ', '§ 203', 'súd ', 'súd ', 'Súd ', 'Súd ', '§ 203']

Zastavenie exekúcie z dôvodu späťvzatia návrhu oprávneným § 57 ods. 1 písm. c/ EP | Z | Najprávo.sk - najlepší právny poradca
3.2. 2011, 19:24 | Edmund Horváth
Oprávnený je p o v i n n ý nahradiť súdnemu exekútorovi JUDr. Hermíne Malej trovy exekúcie vo výške 49,28 eur v lehote troch dní od právoplatnosti tohto uznesenia.
Oprávnený podal dňa 04. 05. 2009 súdnemu exekútorovi JUDr. Hermíne Malej návrh na vykonanie exekúcie. Tunajší súd dňa 22. 06. 2009 poveril súdneho exekútora vykonaním exekúcie.
Oprávnený podaním zo dňa 17. 08. 2010, ktoré predložil exekútor súdu dňa 26. 08. 2010, žiadal exekúciu zastaviť, nakoľko majetok povinného nestačí ani na úhradu trov exekúcie.
Podľa ust. § 200 ods. 2 Exekučného poriadku ak súd rozhodne o zastavení exekúcie, rozhodne aj o tom, kto a v akej výške platí trovy exekúcie.
Podľa § 203 ods. 1, 2 Exekučného poriadku ak dôjde k zastaveniu exekúcie zavinením oprávneného, súd mu môže uložiť nahradenie nevyhnutných trov exekúcie. Ak sa exekúcia zastaví z dôvodu, že majetok povinného nestačí ani na úhradu trov exekúcie, znáša ich oprávnený.
Z podania oprávneného jasne vyplýva vôľa nepokračovať v exekúcii, pričom súd je jeho dispozíciou viazaný, preto exekúciu v celom rozsahu zastavil.
Súdny exekútor si uplatnil trovy exekúcie vo výške 49,28 eur. Tieto pozostávajú z paušálnej náhrady za úkony vo výške 33,19 eur a náhrady hotových výdavkov 8,22 eur, DPH 7,87 eur.
Oprávnený svojím návrhom na zastavenie exekúcie spôsobil, že táto musí byť zastavená. Súd vzhľadom k tomu zaviazal oprávneného, aby uhradil trovy súdneho exekútora. Súd v zmysle § 203 Exekučného poriadku zaviazal oprávneného na zaplatenie tejto sumy v prospech súdneho exekútora v lehote troch dní od právoplatnosti tohto uznesenia.
V Hnúšti dňa 18. októbra 2010